Anna Liberata de Souza

Anna Liberata de Souza narratrix Indica fuit, cuius fabulas populares Maria Frere, auctrix Britannica, in libro Old Deccan Days collegit.

Cum ipsa famula Mariae Frere esset, haec circa annos 1860/1870 in India degens, ab ea postulavit ut fabulas populares ex pago suo narraret. De Souza non modo fabulas narravit sed etiam vitam suam exposuit, quam narrationem Frere in parte operis "Narrator's Narrative" appellata, ante famulae fabulas, in lucem edidit sub titulo Old Deccan Days; or, Hindoo Fairy Legends, Current in Southern India: Collected From Oral Tradition.

E familia lingayat oriunda, in regione Maharastra nata, postea ad fidem Christianam conversa est. Fabulae tamen quas narravit indolem Hinduicam servabant.Sadhana Naithani: In Quest of Indian Folktales. Pandit Ram Gharib Chaube and William Crooke. Indiana University Press. Bloomington. (Orient Blackswan, 2009). p. 41.

Quamquam Anglice dominae narravit, Max Müller animadvertit unam ex fabulis cum narratione Sanscrita fideliter congruere.Richard Mercer Dorson, History of British Folklore, vol. 1 (Londinii: Routledge, 1968. ISBN 0-415-20476-3) p. 884.

 Notae 

Categoria:Traditionis doctores
Categoria:Incolae Indiae
Categoria:Nati saeculo 19
Categoria:Mortui saeculo 19 aut 20